
KONZORCIUMI EGYÜTTMŰKÖDÉSI MEGÁLLAPODÁS
Támogatási kérelem benyújtására

1. Jelen konzorciumi együttműködési megállapodás (a továbbiakban Megállapodás) aláírásával a 2. pontban megnevezett szerződő felek konzorciumot hoznak létre abból a célból, hogy a Terület- és Településfejlesztési Operatív Program Plusz keretében a TOP_Plusz-1.3.2-23 kódszámú, Fenntartható városfejlesztés című felhívásra (a továbbiakban: felhívás) támogatási kérelmet nyújtsanak be, és a támogatási kérelem támogatása esetén az abban foglalt célt közös együttműködéssel megvalósítsák. 

A támogatási kérelem címe: _____________________________________________ 


2. A konzorcium tagjai (a továbbiakban Tagok) az alább felsorolt intézmények, szervezetek és személyek, akik az 1. pontban megjelölt támogatási kérelemben meghatározott cél(ok) megvalósításában a támogatási kérelemben foglaltaknak megfelelően a jelen Megállapodás keretei között részt vállalnak:

	Szervezet neve:
	[bookmark: _Hlk180857196]Érd Megyei Jogú Város Önkormányzata

	Postacím:
	2030 Érd, Alsó utca 1-3.

	Székhely:
	2030 Érd, Alsó utca 1-3.

	Azonosító szám (törzs-szám/cégjegyzékszám):
	731256

	Adószám:
	15731254-2-13

	Aláírásra jogosult képviselője:
	Dr. Csőzik László



	Szervezet neve:
	Pro Regio Közép-Magyarországi Regionális Fejlesztési és Szolgáltató Nonprofit Korlátolt Felelősségű Társaság

	Postacím:
	1071 Budapest, Damjanich utca 48.

	Székhely:
	1071 Budapest, Damjanich utca 48.

	Azonosító szám (törzs-szám/cégjegyzékszám):
	01-09-910372

	Adószám:
	20742164-2-42

	Aláírásra jogosult képviselője:
	Varga Tamás



A Konzorcium vezetőjének a jelen Megállapodás aláírásával a Tagok Érd Megyei Jogú Város Önkormányzatát (a továbbiakban Vezető-t) választják.

3. Jelen Megállapodás aláírásával a Tagok Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Vezetőt, hogy helyettük és nevükben a támogatási kérelmet aláírja, benyújtsa és a támogatási kérelem elbírálása során a konzorciumot képviselje.
A Tagok kijelentik, hogy a támogatási kérelemben foglaltakat ismerik, és az abban foglaltakat magukra nézve kötelezőnek ismerik el. 

4. Jelen Megállapodás aláírásával a Tagok kötelezettségek vállalnak arra, hogy a támogatási kérelem támogatása esetén a projektet az abban foglaltak szerint megvalósítják, és ennek érdekében együttműködnek.

5. Tagok kijelentik, hogy a felhívás részét képező „Konzorciumi együttműködési megállapodás támogatásban részesített projekt megvalósítására” című dokumentumot ismerik, és a támogatási kérelem támogatása esetén az abban foglalt tartalommal, valamint a támogatási kérelemben és a támogatási kérelemről hozott döntésében foglalt tartalommal szerződést kötnek.

6. Jelen Megállapodás a támogatási kérelem mellékletét képezi.

7. Jelen Megállapodás megszűnik, ha a támogatási kérelem nem részesül támogatásban, illetve ha a Tagok a projekt megvalósítására konzorciumi együttműködési megállapodást kötnek.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

8. A Tagok egyéb megállapodásai:

A Tagok megállapodása és előzetes belső feladatmegosztás alapján a Pro Regio Nonprofit Kft. feladata a projekt megvalósítását segítő előkészítő és menedzsment feladatok megvalósítása a (Támogatási Szerződés hatálybalépését követően) százalékban meghatározott átalány alapján elszámolt költségtípusok terhére. Az átalányköltség a tárgyi pályázatokban az elszámolható költségek alapján képzett vetítési alap 7% lehet, amelyből a Pro Regio Nonprofit Kft. és a konzorcium vezető 50-50%-kal részesedik.

Érd Megyei Jogú Város Önkormányzata által megvalósítandó feladatok:

A projekt előkészítésével összefüggésben felmerülő, az átalányköltségek körébe eső feladatok:
· közbeszerzési eljárás lebonyolításával kapcsolatos feladatok.

A projekt megvalósítása során felmerülő, az átalányköltségek körébe eső feladatok:
· műszaki ellenőrzés,
· projektmenedzsmenti feladatok.

[bookmark: _Hlk163210510]A Pro Regio Nonprofit Kft. által megvalósítandó feladatok:

A projekt előkészítésével összefüggésben felmerülő, az átalányköltségek körébe eső feladatok:
· Megalapozó Dokumentum összeállítása,
· költség-haszon elemzés elkészítése,
· éghajlatváltozási rezilienciavizsgálat lebonyolítása,
· releváns esetben a Pályázati Felhívásban előírt közúti biztonsági audit lebonyolítása.

A projekt megvalósítása során felmerülő, az átalányköltségek körébe eső feladatok:
· projektmenedzsmenti feladatok minőségbiztosítása, 
· kötelező tájékoztatás- és nyilvánossággal kapcsolatos feladatok.

[bookmark: _Hlk163477205]A feladatok és azok költségeinek részleteit a támogatás elnyerését követően aláírandó – megvalósításra vonatkozó – konzorciumi megállapodásban vállalják a Tagok rögzíteni.



	konzorciumi vezetője



..............................................
Dr. Csőzik László
polgármester
..............................................
Érd Megyei Jogú Város Önkormányzata


P.H.

Aláírás dátuma:


2024. november ……


	konzorciumi tag



..............................................
Varga Tamás
ügyvezető
..............................................
Pro Régió Nonprofit Kft.


P.H.

Aláírás dátuma:


2024. november ……

